open-index/open-wikipedia-markdown huggingface dataset:
Bøkfjord fyr

**Bøkfjord fyr**, Norsk fyrliste nummer 982500, er en fyrstasjon i Sør-Varanger kommune i Finnmark. Fyret ligger på Holmengrålandet, på østsiden av innløpet til Bøkfjorden, ved innseilingen til Kirkenes. Bøkfjord fyr var Norges siste bemannede fyrstasjon. Det ble avbemannet og automatisert 15. desember 2006.

Bøkfjord fyr ble opprettet i 1910, men fyret ble ødelagt av tyskerne i 1944. Et nytt fyr ble bygd i 1947–48.

Fyrstasjonen hadde eget postnummer 9938, nedlagt fra 1. november 1972.

Like ved fyrstasjonen ligger restene av et tysk kystfort.

## Referanser





## Eksterne lenker
* Norsk Fyrhistorisk forenings side om Bøkfjord fyr
*
Rakett

En **rakett** er et missil, fly eller annet fartøy som drives av en rakettmotor, som er en variant av reaksjonsmotoren. 
Fremdriften til raketten oppstår ved at drivstoffet forbrenner raskt og ekspanderer både på grunn av varmeutvikling og at det blir langt flere gassmolekyler ved forbrenningen. Den varme gassen får stor fart nedover og gir en reaksjonskraft oppover eller fremover for raketten. Det er et stort spekter av  rakettdrivstoff og surstofflignende substanser som kan være egnet som fremdriftsmiddel i raketter.  
Dette gjør rakettmotoren velegnet i lufttomt rom og egnet for romfartøyer.

Ved forbrenningen i en rakett får man ikke tilførsel av luft utenfra. Derfor må alle elementer som skal være med i forbrenningen være til stede i raketten. Dette kan gi stor eksplosjonsfare. 

En enkel rakett består av et rør som er tett øverst, med fast brensel. Den delen som er nedenfor brenselet fungerer som et brennkammer som er åpent nedover. Dette er en vanlig konstruksjon for fyrverkeriraketter og andre helt enkle raketter. 

En rakett består oftest av en seksjon med nyttelast øverst. Deretter kommer en seksjon med drivstoff og surstoffgass. Nedenfor denne er rakettmotoren som kan være en skålformet halvkule. Avanserte raketter har pumper og rørsystemer som pumper drivstoff og surstoff inn i brennkammeret. Formlene for brennkammer og dyseutforming var i sin tid forsøkt hemmeligholdt av militære hensyn. De har også reguleringer som kan styre retningen på rakettmotoren for å kunne manøvrere raketten. Raketten må ha en form for navigasjons- og styringssystem.

En etterbrenner på jagerfly fungerer nesten som en rakett ved at drivstoff pumpes inn i utløpsrøret av jetmotoren. Utblåsningen fra motoren fungerer da som fremre vegg.

JATO (Jet Assisted Take Off) er rakettmotorer som ble festet til flykroppen på både jagere og tungtransportfly for å sikre stor hastighet ved start. Noen av disse var fast montert, mens andre ble droppet etter bruk.

## Se også

* Missil
Herva kraftverk

**Herva kraftverk** er et vannkraftverk ved Fortun i Luster kommune i Vestland.

Kraftverket utnytter fall fra to ulike reguleringsmagasiner og fungerer også som pumpekraftverk der ca. 40 GWh brukes til å pumpe vann.

Øvre Hervavatnet er oppdemmet med en demning og reguleres mellom 1302 og 1287 moh. Prestesteinsvatnet er også oppdemmet og reguleres mellom 1356 og 1333 moh.

Fra nordsiden reguleres Storevatn mellom 1270 og 1244 moh samt Illvatnet mellom 1382 og 1367 moh. Det hentes også det inn vann fra flere bekkeinntak og mindre vann.

Deler av nedbørsfeltet ligger i Lom og Skjåk kommuner.

Det er installert effekt på 32 MW fra en francisturbin.

Kraftverket har totalt en midlere årsproduksjon på brutto 150 GWh og er eid av Hydro Aluminium.

Etter at kraftverket har brukt vannet leveres det til Skålavatn som er magasin for Skagen kraftverk.

## Referanser


## Kilder
* 
* NVE vannkraftdatabase
* Norsk Hydro (arkiv)
Fivlemyr kraftverk

**Fivlemyr kraftverk** er et vannkraftverk i Luster kommune i Vestland.

Kraftverket utnytter fall fra reguleringsmagasinet i Gravdalsvatn som reguleres mellom 1268 og 1242 moh og Fivlemyrane. Vannet ledes videre fra Fivlemyrane til Skålavatn, som igjen er magasin for Skagen kraftverk

Installert effekt er 2 MW fra en peltonturbin. Årsproduksjon er på 8 GWh.

## Referanser


## Kilder
* 
* NVE vannkraftdatabase
* Norsk Hydro (arkiv)
Anders Høglund

**Anders Høglund** (født 1966) er en norsk journalist og programleder som har hatt oppdrag både på radio og TV.

Fra starten i 1993 jobbet Høglund i radiokanalen P4, der han blant annet ledet et debattprogram som først het *Si det som det er*, for så å få navnet *Tvert i mot* (senere også på TV). Programmet var lagt opp slik at Høglund opptrådte som kverulant uansett hva folk mente.

Han TV-debuterte i 1996 med tv-versjonen av debattprogrammet *[[TVert imot]]* på TV3. Året etter gikk han til NRK hvor han ledet programmet *[[Djevelens advokat (TV-serie)|Djevelens advokat]]*. Han returnerte til TV3 i 2000 for å lede realityserien *[[Baren]]*.

Etter å ha ledet *Tvert imot* på P4 til 2004, gikk Høglund over til Kanal 24 hvor han først ledet morgensendinger og siden humorprogrammet *Canal Royal*.

## Referanser
Cruiser Tank Mk III

**«Cruiser Tank Mk III»** var en britisk stridsvogn og den første i en rekke britiske stridsvogner som benyttet hjuloppheng av Christie-typen som inkluderer blant annet Crusader og kulminerte med Comet.

Bare 65 ble produsert og levert til britiske avdelinger i 1939. Men Cruiser Tank Mk III var i operativ tjeneste ved begynnelsen av den andre verdenskrig og deltok i kamper i Frankrike i 1940, og noen få deltok også i operasjoner i Libya i 1940 og 1941.

## Teknisk
Cruiser Tank Mk III hadde et tårn som var mer eller mindre identisk med tårnet til Cruiser Tank Mk I og som rommet både hovedbestykningen som besto av en 2 punds kanon og annenbestykningen, en Vickers 7,7 mm mitraljøse, montert koaksialt med hovedbestykningen. Skroget var basert på de samme prototypene til amerikaneren J. Walter Christie som Sovjetunionen hadde basert sin BT-serie på, men var forstørret for å tilpasses de britiske tårnene.

[Kategori:Britiske stridsvogner
Tamil United Liberation Front

**Tamil United Liberation Front** er et politisk parti i Sri Lanka som søker selvstyre for de tamilbefolkede områdene av landet. 

## Historie
Tamil United Liberation Front ble stiftet under navnet Tamil United Front (TUF) 4. mai 1972. Da partiet vedtok å inkludere kravet om selvstendighet, endret det navnet til nåværende navn. Ved valget i 1977 fikk partiet 18 mandater i nasjonalforsamlingen, inkludert alle 14 fra Jaffna-halvøya. 

Gjennom 1970-tallet og langt inn på 1980-tallet anklaget nasjonalistiske singalesiske politikere partiet for voldshandlinger utført av militante grupper som tamiltigrene. Men partiet var i realiteten for en mer konservativ holdning hos tamiler og mente at uavhengighet kunne oppnås uten vold. Partiet ble oppfattet som konkurrenter til LTTE.

## Fremtredende medlemmer
*Appapillai Amirthalingam Tamil United Liberation Front tidligere leder 
*Neelan Tiruchelvam kjent tamilsk jurist
*Veerasingham Anandasangaree nåværende leder
Anonymitet

**Anonym** er den som ikke oppgir sitt navn i en gitt sammenheng ( samme som eng. «no name»). Brukes i sammenhengene *anonyme* brev, anonyme telefonoppringinger. anonym e-post eller «anonyme stemmer».  Begrepet brukes også om for eksempel anonyme bygninger, klær eller noe er grått og anonymt om noe unnselig, ikke lett å legge merke til.  Uniformering, i betydningen det å ikke skille seg ut, men være en i mengden kan gi anonymitet.  En person kan leve et anonymt liv hvis vedkommende ikke stikker seg fram, men lever tilbaketrukket og uten å vekke stor oppmerksomhet.

**Anonymisering** vil si å fjerne personlige kjennetegn slik at det ikke er mulig å tilbakeføre til kjente enkeltindivid. 
  
Maskering eller annen form for forkledning brukes til å oppnå anonymitet. Det var mere vanlig før at sosialt høyt plasserte personer opptrådte anonymt i noen sammenhenger. Internett-samfunnet Anonymous, bestående av et ukjent antall aktivister og hackere bruker maskering som en av metodene for å forbli anonyme (holde identiteten ukjent).

Et annet, ikke helt synonymt ord er inkognito. Når adelige opptrådte inkognito, skulle man ikke vise at personen var gjenkjent.

Et pseudonym (egtl: *uekte navn*) eller en tag eller handle gir anonymitet overfor "utenforstående". Forfattere bruker ikke sjelden pseudonym når de gir ut bøker som oppfattes som utenfor hva de vanligvis lager.

## Referanser
Cruiser Tank Mk IV

**«Cruiser Tank Mk IV»** var en britisk stridsvogn. Den var basert på forgjengeren Cruiser Tank Mk III, og den viktigste forskjellen var den økte tykkelsen på panseret. **Mk IV**, den første produksjonsmodellen, beholdt hovedbestykningen fra Mk III som besto av en 2 punds kanon og annenbestykningen, en Vickers 7,7 mm mitraljøse, montert koaksialt med hovedbestykningen, men i et omarbeidet tårn. I **Mk IVA** ble annenbestykningen skiftet ut med en BESA 7,92 mm mitraljøse. En variant for infanteristøtte ble også produsert som **Mk IV CS** &ndash; her var hovedbestykningen en 3,7 tommers haubitser. I alt 855 Cruiser Tank Mk IV ble produsert mellom 1938 og 1940.

Cruiser Tank Mk IV så operativ tjeneste ved begynnelsen av den andre verdenskrig, både i Frankrike i 1940 og i Nord-Afrika i 1940 og 1941, men ble deretter brukt for trening av mannskaper.
Active Endeavour

**Active Endeavour** er en NATO-operasjon satt i gang oktober 2001, i kampen mot terrorisme. I denne operasjonen overvåkes skipstrafikken i Middelhavet. Deltakende land er Albania, Kroatia, Belgia, Danmark, Tyskland, Italia, Nederland, Norge, Polen, Portugal, Spania, Tyrkia, Storbritannia, USA, Canada, Israel, Russland, Ukraina, Egypt, Marokko, Tunisia, Georgia og Montenegro.

## Norske skip i Active Endeavour

Til denne operasjonen har Norge bidratt femten ganger, med fem fregatter, fire missiltorpedobåter, fire undervannsbåter og to overvåkningsfly. KNM «Narvik» deltok i to perioder fra 2001 til 2002, KNM «Trondheim» høsten 2002, 21. MTB skvadron og mobilt støtteelement i 2003, KNM «Narvik» igjen i 2004 og KNM «Trondheim» i 2005. I tillegg kommer to P-3 Orion overvåkningsfly i 2005 og 2006.

Flere Ula-ubåter har deltatt i Active Endeavour. Ubåtenes oppgave er å innhente informasjon om skipstrafikken, og de har utmerket seg som blant de mest effektive. Under operasjonen i det subtropiske klimaet ble et problem med kjølingssystemene oppdaget, og KNM Ula har fått en oppgradering som skal sørge for at temperaturene ikke blir for høye.

## Andre lands skip i Active Endeavour
Tyskland har bidratt med 190 mann, en fregatt og en ubåt i operasjonen. I tillegg deltar Alster (klasse 423), som er et etterretningsskip. Dette seiler under tysk flagg og er ikke avgitt til NATO-kommandoen.

## Referanser


## Eksterne lenker
* Bekjempelse av terrorisme i Middelhavet  Artikkel i Natonytt
Fjordgårdtunnelen

**Fjordgårdtunnelen** er en veitunnel i Senja kommune i Troms. Tunnelen går under et rasfarlig område i Ørnfjorden på Senja. Tunnelen er  meter lang, og er en del av fylkesvei 7884, som er veiforbindelsen til fiskeværet Fjordgård.

## Se også
*Fjordgård rørtunnel
*Ørnfjordtunnelen
*Veitunneler i Norge

## Eksterne lenker
* Troms Folkeblad: Fjordgårdtunnelen er ei skam  (13. september 2004)
Befringselva

**Befringselva** er ei elv og et vassdrag i Befringsdalen i Jølster kommune i Sogn og Fjordane. Deler av nedbørfeltet på totalt  ligger innenfor Jostedalsbreen nasjonalpark. I elva ligger Befring kraftverk som ble åpnet i 2003.

## Referanser
Light Tank Mk VI

**Light Tank Mk VI** var en britisk lett stridsvogn produsert av Vickers-Armstrongs. Den ble utviklet mens Storbritannia rustet opp, og brukt under andre verdenskrig. Den var en lett stridsvogn, mest beregnet på oppklaring.

## Varianter

;Mk VI: Originalen, bare 91 bygget.
;Mk VIA: Flere forbedringer, de største på hjulopphenget og kjøling av motor. 85 ble bygget.
;Mk VIB: Mer forbedringer, igjen på kjølingen. Brukt også av indiske styrker. 850 ble bygget.
;Mk VIC: Byttet ut Vickers mitraljøser med Besa. 130 ble bygget.

## Andre kjøretøyer basert på Mk VI-chassis

;Light Tank AA Mk I og Mk II: Disse var mobilt luftvern utstyrt med et elektrisk tårn med fire BESA 7,92 mm mitraljøser og kom i to varianter &ndash; **Light Tank AA Mk I**, som var basert på Ligh Tank Mk VI, og **Light Tank AA Mk II**, som var basert på Light Tank Mk VIB. Disse hadde samme bestykning, men Light Tank AA Mk II hadde et mer romslig og bedre organisert tårn.

## Galleri

Image:IWM-ARMY-TRAINING-6-6-light-tank-MkVIA-c1937.jpg|Lett stridsvogn Mk.VIA fra 3. King's Own Hussars.
Image:IWM-E-16827-light-tank-AA-MkI-19420915.jpg|Lett stridsvogn AA Mk I. 
Image:Vickers Light Tank Mark VI.jpg|Lett stridsvogn Mk VIB
Image:The British Army in France 1940 F4591.jpg|Vickers lett stridsvogn Mk VIC ødelagt 27. mai 1940 i Sommesektoren.
Image:The British Army in North Africa 1940 E443.2.jpg|Vickers lett stridsvogn i ørken, 1940
Ferréol Cannard

**Ferréol Cannard** (født 28. mai 1978 i Morez) er en fransk tidligere skiskytter.

Han har hatt sine største triumfer med det franske stafettlaget. Under OL 2006 i Torino tok han bronse med stafettlaget, samme valør som han vant på stafetten under VM i skiskyting 2004 i Oberstdorf.

## Referanser


## Eksterne lenker
*
Ursula Andress

**Ursula Andress** (født 1936) er en sveitsisk skuespiller som var et av sexsymbolene på 1960-tallet. Hun er kjent for sin rolle som den første Bond-piken, Hony Ryder i filmen *[[Dr. No (film)|Dr. No]]* fra 1962, og magasinet *Empire* kåret henne siden til tidenes Bond-pike. Med sin atletiske og kroppsbetonte fremstilling var hun stildannende for selvbevisste, vakre kvinneroller.

Andress er datter av den tyske diplomaten Rolf Andress, som arbeidet ved ambassaden i Bern, og en sveitsisk mor. Faren forsvant under krigen. Hun har fire søstre og en bror, og snakker flytende tysk, sveitsertysk, fransk, italiensk og engelsk.

## Referanser


## Eksterne lenker
* 
*
Fylkesvei 7884

**Fylkesvei 7884** går mellom Fjordgård og Skaret i Senja kommune.

Veien er foreslått vernet i Nasjonal verneplan for veger, bruer og vegrelaterte kulturminner.

Frem til 2019 hadde veien betegnelsen fylkesvei 275 (Troms).

## Kommuner og knutepunkter

* Fjordgård rørtunnel (171 m)

* Ørnfjordtunnelen (870 m)

## Referanser




## Eksterne lenker
* Vegvesenets vegkart 
*
Bibiana Beglau

**Bibiana Beglau** (født 8. juli 1971 i Helmstedt, Niedersachsen) er en tysk skuespillerinne.

Hun ble kjent for sin hovedrolle i Volker Schlöndorffs film *[[Die Stille nach dem Schuss]]* (2000), og mottok Sølvbjørnen for beste kvinnelige skuespiller ved filmfestivalen i Berlin.

Hun har også teaterroller, og har spilte Kunigunde i Martin Kušejs oppsetning av *[[König Ottokars Glück und Ende]]* på Burgtheater i Wien.

## Filmografi
* 2005:  *3° kälter* – regi: Florian Hoffmeister (med Sebastian Blomberg, Meret Becker og Alexander Beyer)
* 2004: *[[Kammerflimmern]]* – regi: Hendrik Hölzemann (med Matthias Schweighöfer, Jessica Schwarz og Laura-Charlotte Syniawa)
* 2000:  *[[Die Stille nach dem Schuss]]* – regi: Volker Schlöndorff (med Nadja Uhl, Martin Wuttke og Alexander Beyer)

## Referanser


## Eksterne lenker
*
Giganten

:*For den am. filmen fra 1956, se [[Giganten (1956)]]*

***Giganten*** (2005) er en helaftens dokumentarfilm om Erik Bye. Den består av opptak fra Byes tre siste leveår og følger ham blant annet gjennom hans siste offentlige opptreden i et samfunnshus på Smøla.

Regien er ved Hallvard Bræin og Arne B. Rostad. Christopher Grøndahl skrev manus. Henning Sommerro komponerte musikken.

Filmen ble nominert til Amandaprisen 2005 i kategorien *Beste kinofilm*.

## Eksterne lenker
*
Risk (hørespill)

***Risk*** er et norsk hørespill skrevet av Christopher Grøndahl. Det ble urfremført på NRK Radio i 2003, og vant Prix Europa for beste europeiske hørespill i 2003. Stykket har senere blitt oppført på flere teaterscener som skuespill.

## Handling
Stykket handler om den unge Mattis, som etter en rekke traumatiske opplevelser befinner seg på psykiatrisk sykehus hvor han prøver å samle trådene i livet sitt. Tankesprangene hans fører ham tilbake til forelskelsen, krigen og det å bli drapsmann.

## Oppsetninger og utgivelser
I den opprinnelige oppsetningen av NRK-hørespillet fra 2003 ble hovedrollene i hørespillet spilt av Thorbjørn Harr og Janne Formoe. Regien var ved Morten Cranner, mens Tormod Nygaard var ansvarlig for lyddesignet.

Hørespillet er utgitt i bokform på SolumBokvennen Forlag.

## Referanser
Fylkesvei 7886

**Fylkesvei 7886** går mellom Husøy og Huselv i Senja kommune i Troms.

## Nasjonal turistvei

Sammen med delstrekninger av  og  veien fått status som *[[nasjonal turistvei]] Senja*. Turistveien er 90&nbsp;km lang.

Frem til 2019 hadde veien betegnelsen fylkesvei 277 (Troms).

## Kommuner og knutepunkter

*Endepunkt Husøy
* Riventunnelen (935 m)
* Fjellsendentunnelen (765 m)

## Referanser




## Eksterne lenker
* Vegvesenets vegkart 
*
Stillheten etter skuddet

***Stillheten etter skuddet*** (originaltittel: *Die Stille nach dem Schuss*) er en tysk dramafilm fra 2000 regissert av Volker Schlöndorff. Filmen handler om en ung kvinnelig vesttysk venstreekstrem terrorist, «Rita Vogt» (spilt av Bibiana Beglau), som av en tilsynelatende vennlig stasioffiser blir tilbudt eksil i DDR. Betingelsen er at hun må legge bort alle personlige følelser, slik som vennskap og kjærlighet, for å unngå politiske forviklinger. Men hun blir stadig innhentet av fortiden. Mye av handlingen i filmen er inspirert av terroristen Inge Vietts liv.

## Handling
I et brev etterlatt til venninnen Tatjana, forteller Red Army Faction-terroristen Rita Vogt (spilt av Bibiana Beglau) historien om hennes liv. I løpet av 1970-årene gjennomførte Rita og hennes samarbeidspartnere en rekke væpnede ran, kidnappinger og forskjellige andre angrep i Vest-Tyskland, som en del av deres kampanje for væpnet kamp mot det kapitalistiske systemet. Etter å ha sittet i fengsel på grunn av drapet på en offiser fra Vest-Berlin, flykter Rita og hennes kamerater via Friedrichstraße stasjon som går til Øst-Berlin. I en samtale med Stasi-offiser Erwin Hull (spilt av Martin Wuttke) uttrykker Stasi-leder Erich Mielke sympati for RAFs terrorangrep mot vesttyske og amerikanske mål.

Erwin Hull gir dem, i all hemmelighet, trening i bruk av militært utstyr. Men Rita blir synlig forferdet over dette. Hull forbereder Rita på sin nye identitet, og veileder henne på en fiktiv bakh-istorie, som skal bli hennes nye sannhet. Når denne historien er konstruert og memorert, får Rita en jobb ved en Volkseigener Betrieb klesfabrikk. Men i 1989 og 1990 kollapser DDR. Samtidig som vestlige forbruksvarer strømmer til landet, blir Rita synlig avskydd. Kort tid senere blir Stasi oppløst, og alle våpnene deres blir konfiskert. Agent Hull informerer Rita om at han ikke lenger kan beskytte henne.

## Utmerkelser
* Sølvbjørnen 2000: Bibiana Beglau og *[[Nadja Uhl]]*

## Referanser


## Eksterne lenker
*
Tavistock (andre betydninger)

**Tavistock** kan vise til:

## Steder

* Tavistock i Devon i England, den opprinnelige byen med navnet
* Tavistock (New Jersey), by i USA
* Tavistock (Ontario), by i Canada
* Tavistock Square, park i London

## Annet

*Marki av Tavistock, subsidiær tittel for hertugen av Bedford som brukes av tittelarvingen
BESA Heavy Machine-Gun

**«BESA Heavy Machine-Gun»** var en britisk luftavkjølt 15&nbsp;mm mitraljøse, egentlig en forstørret versjon av BESA Medium Machine-Gun, som ble brukt som hovedbestykning på lette stridsvogner og panserbiler fra 1939.

## Spesifikasjoner

* Kaliber: 15&nbsp;mm
* Vekt: 57&nbsp;kg
* Lengde: 2051&nbsp;mm
* Skuddhastighet: 450 per min.
* Utgangshastighet: 915&nbsp;m/s
* Ammunisjonstyper:
** AP
** Tracer

## Kampkjøretøyer med BESA Heavy Machine-Gun som hovedbestykning

* Light Tank Mk VIC lett stridsvogn
* Guy Armoured Car Mk IA panserbil
* Humber Armoured Car Mk I panserbil
* Humber Armoured Car Mk II panserbil
* Humber Armoured Car Mk III panserbil
Katharina Blums tapte ære (film)

***Katharina Blums tapte ære*** (originaltittel: *Die verlorene Ehre der Katharina Blum*) er en tysk dramafilm fra 1975 regissert av Volker Schlöndorff og Margarethe von Trotta. Filmen er basert på Heinrich Bölls roman med samme navn.

Filmen følger romanens handling, men avslutningen skiller seg noe fra boken. Der boken slutter med at «Katharina Blum» blir fengslet, ser man i filmen den drepte journalistens begravelse og gravtalen holdt av konsernsjefen i mediekonsernet, som betegner Katharina Blums handling som «et angrep på pressefriheten» og erklærer at slike handlinger må bekjempes enda sterkere i fremtiden. Filmen ender med en parodi på det vanlige «enhver likhet med virkelige personer er tilfeldig og ikke tilsiktet», idet det heter «visse likheter med Bild-Zeitungs praksis er hverken tilsiktet eller tilfeldig, men rett og slett uunngåelig».

## Medvirkende
* Angela Winkler: Katharina Blum
* Mario Adorf: Kommissær Beizmenne
* Dieter Laser: Werner Tötges
* Jürgen Prochnow: Ludwig Götten
* Heinz Bennent: Dr. Blorna
* Hannelore Hoger: Trude Blorna
* Rolf Becker: Statsadvokat Hach
* Harald Kuhlmann: Moeding
* Herbert Fux: Weninger
* Regine Lutz: Else Woltersheim
* Werner Eichhorn: Konrad Beiters
* Karl-Heinz Vosgerau: Stäubleder
* Angelika Hillebrecht: Frau Pletzer
* Horatius Häberle: Statsadvokat Dr. Korten
* Henry van Lyck: „Scheich“ Karl
* Leo Weisse: Schönner (fotograf)
* Walter Gontermann: Pater Urbanus
* Hildegard Linden: Hedwig Plotten
* Stephanie Thoennessen: Claudia Stern
* Josephine Gierens: Hertha Scheumel
* Peter Franke: Dr. Heinen
* Achim Strietzel: Lüding (konsernsjef)

## Referanser


## Eksterne lenker
*
Fylkesvei 7862

**Fylkesvei 7862** går mellom Grunnfarnes og Tjønnmyra i Senja kommune.

Frem til 2019 hadde veien betegnelsen fylkesvei 232 (Troms).

## Kommuner og knutepunkter

* Grunnfarnestunnelen (595 m)

 Kaperskaret
* Sifjordbotn bom for kolonnekjøring
* Kaperskartunnelen (598 m)

 

*Kaperdalen
* Tjønnmyra bom for kolonnekjøring

## Referanser




## Eksterne lenker
* Vegvesenets vegkart 
*
Ordnance QF 75-mm

**«Ordnance QF 75-mm»** var en britisk stridsvognkanon brukt på slutten av den andre verdenskrig. Den var utviklet for å bruke amerikansk 75&nbsp;mm ammunisjon og brukte mange komponenter fra Ordnance QF 6-pdr. Den ble brukt i en rekke stridsvogner fra våren 1944.

## Spesifikasjoner Ordnance QF 75-mm
* Kaliber: 75&nbsp;mm
* Lengde: 3011&nbsp;mm
* Skuddhastighet: 10 per min.
* Utgangshastighet: 618&nbsp;m/s ( APCBC/T )
* Rekkevidde: 9603 m
* Ammunisjonstyper:
** APCBC/T
** M48 HE/T
** M61 APC
** M64 Chemical

## Kampkjøretøyer med Ordnance QF 75-mm som hovedbestykning

* Centaur III stridsvogn
* Cromwell IV stridsvogn
* Cromwell V stridsvogn
* Cromwell VII stridsvogn
* Valentine XI stridsvogn
* Churchill VI stridsvogn
* Churchill VII stridsvogn
* Churchill X stridsvogn
* AEC Armoured Car Mk III panserbil
* Coventry Armoured Car Mk II panserbil
* Staghound Mk III panserbil
Ernst Cramer

**Ernst Cramer** (født 28. januar 1913 i Augsburg,  død 19. januar 2010 i Berlin) var en tysk journalist og styreformann i Axel Springer Stiftung.

Cramer ble født i en jødisk familie og hørte til grunnleggerne av Bund Deutsch-Jüdischer Jugend. I 1938 ble han arrestert, og tilbragte seks uker i konsentrasjonsleiren Buchenwald, før han emigrerte til USA i 1939. Hans far Martin Cramer hørte til grunnleggerne av Augsburger Literarische Gesellschaft.

Etter krigen kom han tilbake til Tyskland, og var fra 1948 til 1954 stedfortredende sjefredaktør for *Die Neue Zeitung*. Fra 1954 arbeidet han for United Press, og i 1958 ble han ansatt av Axel Springer-forlaget, bl.a. som stedfortredende sjefredaktør for *[[Die Welt]]*. Frem til Axel Springers død i 1985 ble Cramer regnet som hans nærmeste rådgiver og medarbeider. Fra 1981 til 1993 var Cramer utgiver av *[[Welt am Sonntag]]*. Han var styremedlem i forlaget fra 1983 til 1999, og fra 1981 har han vært styreformann i Axel Springer Stiftung.

Han var gift med Marianne som døde 19. juli 2008.

## Referanser
Hilde Singsaas

**Hilde Singsaas** (født 1972) er en norsk politiker (Ap) og statsviter. Hun har siden mars 2025 vært direktør i Miljødirektoratet.

Hun var politisk rådgiver ved Statsministerens kontor 2000-01, i Arbeiderpartiets stortingsgruppe 1997-2000 og i Barne- og familiedepartementet 1996-97.

Singsaas var statssekretær i Finansdepartementet 2009-13 og ved Statsministerens kontor 2006-09.

Singsaas er utdannet cand.polit. med hovedfag i statsvitenskap i 1997 fra Universitetet i Oslo, og har også en bachelor i samfunnsøkonomi i 2017 fra Universitetet i Oslo.

Fra 2002 til 2005 var hun rådgiver i ECON, og 2005-2006 var hun rådgiver i Norges Røde Kors.

Hun var kommunikasjonsdirektør i Norges Bank 2013-2015 og senere direktør i arbeidsgiverforeningen Spekter. Mellom 2017 og 2025 var hun direktør i Direktoratet for forvaltning og økonomistyring.

I november 2024 ble hun åremålsbeskikket som direktør i Miljødirektoratet for en periode på seks år.

## Referanser


## Eksterne lenker
*
Nyset-Steggje kraftverk

**Nyset-Steggje kraftverk** er et vannkraftverk i Årdal kommune i Vestland.

Kraftverket består av to kraftstasjoner og de to pumpeverkene Fossdal og Viervatn.

**[[Naddvik kraftverk]]** utnytter et fall på 963 meter fra reguleringsmagasin i Riskalsvatn. Det tilføres også vann fra flere bekkeinntak. Installert effekt er 112 MW og midlere årsproduksjon er på 423 GWh. Verket har installert turbin av typen peltonturbin.

**[[Nyset kraftverk]]** utnytter et fall på 77 meter. Berdalsvatn er reguleringsmagasin og det overføres også vann fra bekkeinntak. Installert effekt er 5 MW i en francisturbin og midlere årsproduksjon er på 16 GHw.

Nedslagsfeltet er totalt på 146 m², og over 20&nbsp;km tunneler er bygget for å lede vannet til kraftstasjonene. Utbyggingen foregikk etappevis i årene 1981 til 1991.

Østfold Energi eier og driver kraftverket.
## Kilder
*Østfold Energi
*NVE
Tennessee Whiskey

**Tennessee Whiskey** er whiskey fra USA, mer bestemt delstaten Tennessee.

Minst 51% av råstoffet må være mais og den må modnes i minst to år i svidde, nye eikefat. I tillegg må spriten alltid filtreres gjennom trekull produsert av sukkerlønn (den samme man får lønnesirup fra).  De to mest kjente whiskeymerkene fra Tennessee er Jack Daniels og George Dickel.  I løpet av de siste årene er det opprettet flere nye mindre destillerier; Corsair Artisan LLC er det som har gjort seg mest bemerket med en rekke noe spesielle whiskier, men også Princhard Distillery, Popcorn Sutton Distilling og Old Smokey Distillery har blitt lagt merke til.  Popcorn Sutton Distillings første whiskey ble lansert i en flaske som var svært lik de meget karakteristiske flaskene som benyttes av Jack Daniels og måtte derfor trekkes tilbake fra markedet etter kort tid.  Jack Daniels er den mest solgte whiskien i USA.
.ai

**.ai** er Anguillas nasjonale toppnivådomene (ccTLD) for Internett. Det administreres av  Anguilla's regjering.

Domenet brukes av en del av nettsteder basert på Anguilla.  Registrering innen subdomenene **off.ai**, **com.ai**, **net.ai** og **org.ai** er tilgjengelig over hele verden uten restriksjoner, men ser ikke ut til å bli særlig mye brukt.

Inntil nylig var tydeligvis registrering på andre nivå direkte under **.ai** bare tilgjengelig for innbyggere på Anguilla, men på registreringsenhetens offisielle nettsted fantes ingen henvisninger på hvordan man kunne registrere dem. Imidlertid, fra 2006 er registreringer tilgjengelig for alle og enhver (ifølge registreringsenhetens nettsted på nic.com.ai).

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ai whois informasjon 
* .ai NIC nettsted
Sjakhtar Donetsk

**Sjakhtar Donetsk** (ukrainsk: *Шахтар Донецьк*, russisk: *Шахтёр Донецк*) er en ukrainsk fotballklubb som er fra byen Donetsk. På grunn av krigen i Donbass har klubben siden juli 2014 holdt til i Lviv, og Kharkiv siden 2017. Sjakhtar Donetsk vant UEFA-cupen 2008/09.

Sjakhtar har hatt to navn tidligere: *Stakhanovets* (1936&ndash;1946) og Sjakhtjor (1946&ndash;1992). 
Klubben ble grunnlagt i mai 1936 som Stakhanovets etter Aleksej Stakhanov.

Sjakhtar har spilt ni ganger i Mesterligaen: 2000/2001, 2004/2005, 2006/2007, 2007/2008, 2010/2011, 2011/2012, 2012/2013, 2013/2014 og 2014/2015.

## Meritter

***[[Premyer-Liha]]:** (15) 2001/02, 2004/05, 2005/06, 2007/08, 2009/10, 2010/11, 2011/12, 2012/13, 2013/14, 2016/17, 2017/18, 2018/19, 2019/20, 2023/24, 2024/25
***Ukrainsk cupmesterskap:** (13) 1995, 1997, 2001, 2002 2004, 2008, 2011, 2012, 2013, 2016, 2017, 2018, 2019
***Sovjetisk cupmesterskap:** (4) 1961, 1962, 1980, 1983
***Ukrainsk supercup:** (8) 2005, 2008, 2010, 2012, 2013, 2014, 2015, 2017
***[[UEFA-cupen i fotball for menn|UEFA-cupen]]:** (1) 2008/2009

## Referanser


## Eksterne lenker
*
Buktaling

**Buktaling**, **buktale**, **buktalerkunst** eller **buktaleri** er kunsten å snakke uten å bevege leppene, særlig å opptre for et publikum med en dukke og  snakke på en måte slik at det ser ut som det er dukken som snakker og dermed skape en illusjon av liv i dukken. En person som kan snakke uten synlig bevegelse av munnen, kalles en *buktaler*. Talen lages med talemusklene mens en holder leppene i ro, samtidig som en puster ut. Teknikken har fra slutten av 1800-tallet særlig vært brukt som underholdning i varietéforestillinger, men også på sirkus. I nyere tid har enkelte buktalere opptrådt både på film, i fjernsyn og i stand up-show.

En buktaler kan også kalles *ventrilokvist* etter det latinske *ventriloquus*. Verbet er *å buktale*.

Blant norske buktalere kan nevnes barnetimefortelleren Kirsten Langbo, forfatteren Herman Berthelsen og standup-artisten Jan-Robert Henriksen.

## Se også
*Dukketeater
*Trylling

## Eksterne lenker
* Kort om buktaling 
* Buktalerteknikken (på engelsk)
* Buktalermuseet Vent Haven Museum (på engelsk) 
* Den norske buktaleren Yann-Robert Henriksen
* Den svenske buktaleren John Houdi (på svensk)
* Kristne buktalere i USA (på engelsk)
* Buktalere på Youtube.com
Torbjørn Giæver Eriksen

**Torbjørn Giæver Eriksen** (født 1970) er en norsk politiker (Arbeiderpartiet). Fra oktober 2005 til juni 2011 var han statssekretær for pressesaker ved Statsministerens kontor. Siden 2015 har han vært ansatt i Norsk olje og gass som direktør for avdelingen samfunnskontakt og politikk.. 

## Liv og virke
Eriksen er utdannet cand.mag. ved Universitetet i Oslo og studerte statsvitenskap, idéhistorie og historie.

Han var sentralstyremedlem i Europeisk Ungdom fra 1993–1994 og leder for Sosialdemokratisk Studentforbund i samme periode. I 1994 var han ansatt som skolesekretær i Europeisk Ungdom, og året etter ble han valgkampsekretær i Oslo Arbeiderparti.

Eriksen var sekretær for Arbeiderpartiets bystyregruppe fra 1996-1998 og politisk sekretær i Oslo Arbeiderparti fra 1997-1998. Fra 1998 til 1999 var han politisk rådgiver for Arbeiderpartiets stortingsgruppe.

I Jens Stoltenbergs første regjering var Eriksen politisk rådgiver i Finansdepartementet fra 2000 til 2001. Fra 2002 til 2005 arbeidet han som informasjonsrådgiver for Stoltenberg. Fra 2005 til 2011 var han statssekretær ved Statsministerens kontor. Han har vært ansatt i Norsk olje og gass som direktør for avdelingen samfunnskontakt og politikk siden 2015. 

## Referanser


## Eksterne lenker
*
Augsburgtransaksjonen

**Augsburgtransaksjonen** er en erklæring fra 1548 der keiser Karl V av det tysk-romerske rike samler De sytten nederlandske provinsene i en rikskrets, den Burgundisk Rikskretsen, separat fra de andre Habsburgske landområdene. Dermed ble den løsere sammenhengen mellom provinsene i som var samlet i en personalunion omsatt til en annen sammenheng – den Burgundiske Rikskrets. I den pragmatiske sanksjonen av 1549, et amendement i Habsburgernes familierett, gikk han et skritt videre og fastla at Nederlandene kun skulle gis i arv som én enhet – ikke splittet i de enkelte provinser, grevskap, hertugdømmer osv.

File:Map of the Imperial Circles (1512)-en.png|Rikskretsene in 1512. 
File:Map of the Imperial Circles (1560)-en.svg|Rikskretsene in 1560. 
File:Spanish Netherlands.svg|''De Lage Landen'' in 1560.
Vladimir Alikin

**Vladimir Aleksandrovitsj Alikin** (russisk: Владимир Александрович Аликин; født 1957 i Novo-Iljinsk i Perm oblast) er en sovjetrussisk tidligere skiskytter.

Under OL 1980 i Lake Placid tok Alikin gull med Sovjetunionens stafettlag, i tillegg tok han sølv på sprintdistansen.

Fra verdensmesterskapene har han fire medaljer &ndash; bronse på 10&nbsp;km i 1982 og tre bronsemedaljer fra stafettene (1979, 1981 og 1982).

## OL-medaljer
* 1980  Lake Placid:
** **gull** – skiskyting 4 x 7,5&nbsp;km stafett
** sølv – 10&nbsp;km skiskyting

## Referanser


## Eksterne lenker
*
Store Torungen fyr

**Store Torungen fyr** er en fyrstasjon på øya Store Torungen utenfor Arendal i Aust-Agder. Fyret ligger i Raet nasjonalpark.

Fyrstasjonen er et kystfyr, og ble opprettet i 1844 samtidig med Lille Torungen fyr og Sandvikodden fyr. Store- og Lille Torungen fyr ble bygget som tvillingfyr, og derfor ble Arendal kalt for «Byen med de tvende Fyrtårn».

Fyret ble automatisert i 1986 og avbemannet i 2004.

## Det første anlegget
Det første fyret på Stor Torungen ble bygd i tegl fra Berger teglsteinsfabrikk i Drammen. Støpejernslykta sto 42,5 meter over havnivå, og var et eldre, fransk linseapparat av 2. orden. Rekkverkene og trappene opp til tårnene ble støpt på Nes jernverk. Store og Lille Torungen ble bygget 1&nbsp;100 meter fra hverandre. Det ble oppført to tårn for å unngå forveksling med Oksøy i vest og Jomfruland i øst. Det ble bygget større fyrvokterbolig enn vanlig, med et lite rom der assistenten kunne ha sitt tøy og tilbringe sin fritid. Store Torungen ble tent 1. september 1844.

## Dagens anlegg
I 1914 ble et nytt støpejernstårn bygd og teglsteinstårnet ble revet. Støpejernstårnet er 34,3 m høyt.

På fyrstasjonen er det maskinhus, boliger, uthus og en gammel smie. Det er også båtlanding med naust, tufter etter tegltårnet og tidligere boliger og uthus, hager og spor etter eldre hager og mindre jordbruksdrift. Det vokser villtulipaner på øya, Arendals kommuneblomst.

Det har vært en meteorologisk målestasjon på øya siden 1914, i senere år er denne blitt automatisert. Torungens Venner, i samarbeid med Aust-Agder Turistforening, driver forskjellige aktiviteter på fyret. Det er omtrent 25 sengeplasser som kan leies for overnatting og Naustet som kan leies som selskapslokale.


fil:Store og Lille Torungen fyr.JPG|Store Torungen til venstre, Lille Torungen til høyre. Bildet tatt mot vest. 


## Referanser


## Eksterne lenker
* Torungens venner
* Sjømerker i Arendal
* Værstatistikk fra Store Torungen 
*
Guy Armoured Car

**«Guy Armoured Car»** var en britisk panserbil brukt under den andre verdenskrig. Den ble utviklet og produsert av Guy Motors Ltd., og 101 panserbiler ble bygget i 1939. **Mk I** hadde en Vickers 12,7 mm mitraljøse som hovedbestykning og en Vickers 7,7 mm mitraljøse som annenbestykning, mens **Mk IA** hadde en BESA 15 mm mitraljøse som hovedbestykning og en BESA 7,92 mm mitraljøse som annenbestykning.
Uriah Rennie

**Uriah Duddley Rennie** (1959–2025) var en engelsk fotballdommer som dømte for Sheffield, South Yorkshire. Rennie var den første fargede dommeren i Premier League. 

Rennie begynte å dømme i lokale ligaer i 1979, og deretter i Northern Premier League frem til 1994, da han ble utnevnt til The Football Leagues liste over dommere. Som Premier Leagues første svarte dommer fikk han sin første oppdrag i ligaen 13. august 1997, der han dømte en kamp mellom Derby County og Wimbledon. Han måtte avbryte kampen, den første kampen på Derbys nye Pride Park Stadium, på grunn av en feil med flomlyset.

Rennie ble FIFA-dommer i 2000, og ble med i *Select Group* av profesjonelle dommere året etter. Keith Hackett, leder av *Professional Game Match Officials Board*, beskrev ham som «*den mest talentfulle dommeren vi noensinne har sett på den nasjonale og internasjonale scenen*».

På slutten av 2004 trakk han seg tilbake fra FIFA-listen etter å ha nådd den obligatoriske alderen på 45 år, men returnerte til aktiv dømming i november 2007. Han pensjonerte seg igjen i 2008, etter å ha dømt i over 300 Premier League-kamper. Etter at han pensjonerte seg, gikk det 15 år før en annen svart dommer dømte en Premier League-kamp.

## Referanser


## Eksterne lenker
* Profil på Premier Leagues offisielle side
The Departed

***The Departed*** er en Oscar-belønnet amerikansk spenningsfilm fra 2006, basert på Hongkong-thrilleren *[[Infernal Affairs]]* fra 2002. Filmen er regissert av Martin Scorsese, og har Matt Damon, Leonardo DiCaprio og Jack Nicholson i hovedrollene. Filmen ble nominert til fem Oscar under den 79. Oscar-utdelingen for «beste mannlige birolle» (Mark Wahlberg) i tillegg til «beste regi», «beste film», «beste filmklipp» og «beste tilrettelagte manus» som filmen vant prisene for.
Entertainment weekly har sagt at hvis en regissør er heldig, vil han lage en god klassiker i løpet av en karriere, Regissøren Martin Scorsese har laget en hvert tiår. Taxi Driver på 70-tallet, Raging bull på 80-tallet, GoodFellas på 90-tallet og The Departed fra 2006 ble klassikeren fra 2000-tallet.

## Handling
I den sørlige bydelen i Boston har delstatspolitiet startet en egen krig mot den irsk-amerikanske mafiaen. Den unge sivilpolitimannen Billy Costigan får i oppdrag å infiltrere mafiaens syndikat, drevet av gangsterbossen Frank Costello. Mens Billy raskt får Costellos tillit, får den hardbarkede unge kriminelle Colin Sullivan, som har infiltrert politikammeret på oppdrag fra Frank Costello, mer og mer makt i spesialetterforskningsavdelingen. Etter som Costigan og Sullivan på hver sin side får mer og mer tillit, nærmer de seg å avsløre hverandres infiltrasjon i fiendens leir, og de starter et kappløp for å avsløre den andres identitet.

## Medvirkende
* Leonardo DiCaprio som William "Billy" Costigan Jr., en undercover politimann som har infiltrert mafiaen. hovedperson
* Matt Damon som Staff Sergeant Colin Sullivan, Costello's informant i Special Investigations Unit. Den andre hovedpersonen
* Jack Nicholson som Francis "Frank" Costello, sadistisk sjef for den irske mafiaen I Boston. Hovedmotspiller
* Mark Wahlberg som Staff Sergeant Sean Dignam, er nest I kommando etter Captain Queenan. Politiets Anti-helt
* Martin Sheen som Captain Oliver Charles Queenan, Kaptein for undercover operasjoner.
* Vera Farmiga som Dr. Madolyn Madden, psykiater og kjæreste til Sullivan og Costigan.
* Ray Winstone som Arnold "Frenchy" French, Costello's nærmeste.
* Alec Baldwin som Captain George Ellerby, Kommandør for SIU.
* Anthony Anderson som Trooper Brown, medlem av SIU og Costigan's klassekamerat på politiskolen.
* James Badge Dale som Trooper Barrigan, medlem av SIU, Sullivan's klassekamerat på politiskolen og Costello’s andre informant.
* David O'Hara som "Fitzy" Fitzgibbons, jobber for Costello.
* Mark Rolston som Timothy Delahunt, jobber for Costello, jobber undercover for politiet.
* Kevin Corrigan som Sean Costigan, Billy's fetter.
* Robert Wahlberg som FBI Special Agent Frank Lazio, FBI agent.
* Kristen Dalton som Gwen Costello, Frank's kone.
* Conor Donovan som unge Colin Sullivan i begynnelsen av filmen.
* Amanda Lynch som Carmen

## Referanser


## Eksterne lenker
* 
* Om ''The Departed'' på Filmweb
Jelena av Serbia

**Jelena av Serbia** (født 4. november 1884, Rijeka, død 16. oktober 1962 Nice) også kjent som **Jelena Petrovna** og **Elena Petrovna** var Zorka og Petars førstefødte.

## Referanser
.al

**.al** er Albanias nasjonale toppnivådomene (ccTLD) for Internett. Det administreres av Enti Rregullator i Telekomunikacioneve, reguleringsmyndigheten for telekommunikasjoner i Albania.

## Registrering

Registreringer gjøres på tredje nivå under kategoriserte subdomener på andre nivå som passer med registrantens organisasjonstype. Dette er subdomenene som nå er i bruk:

* **.gov.al** : Regjeringen og dens institusjoner
* **.edu.al** : Akademiske- og forskiningsinstitusjoner
* **.org.al** : Organisasjoner ikke underlagt regjeringen
* **.com.al** : Kommersielle selskaper og organisasjoner
* **.net.al** : Organisasjoner innen nettverk

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .al whois informasjon 
* INIMA Institutt for informatikk og anvendt matematikk
.am

**.am** er Armenias nasjonale toppnivådomene (ccTLD) for Internett.

## Registrering
Registreringsenheten for .am drives av ISOC-AM, den lokale avdelingen av Internet Society.

Med unntak av reserverte navn som **.com.am**, **.net.am**, **.org.am** og lignende, kan hvilken som helst person i verden registrere et .am-domene mot et gebyr.

Av religiøse årsaker er det etter armensk lov forbudt å bruke landets domenenavn til obscøne nettsteder. Hvert domenenavn er gjenstand for evaluering. Stort sett tar hver evaluering 2 eller 3 arbeidsdager.

## Bruk av .am til ''domenehacking''
Domenenavnet er populært (og dermed økonomisk verdifullt) ettersom det er en kortversjon for AM radio (andre lignende ccTLD-er er .fm, .tv, .cd og .dj). Slik unkonvensjonell bruk av TLD-er i domenenavn kalles domenehacking.

Det domenehackede navnet **i.am** har også blitt brukt for en populær hostingtjeneste, selv om det (og lignende «tobokstavsord»-hacks) nå blir eid av et tredjeparts registreringsselskap.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .am whois informasjon 
* Armenia Network Information Centre
Husodden flyplass

**Husodden flyplass** er en flyplass som ligger på halvøya Husodden på vestsiden av Randsfjorden, i Søndre Land kommune i Innlandet fylke. Plassen ligger like sør for Fluberg bru.

De siste årene er det hver sommer arrangert møter for småfly med hjul og for sjøfly på plassen. Rundt halvøya er det flere små sandstrender. Dette er antagelig en av de mest idylliske småflyplassene i Norge. 

Det er mulig å ta sjøfly opp for å fjerne flottører, for deretter å ta av fra rullebanen med hjul.

Frekvens 123,5 MHz. PPR (Prior permit required) 4141 1642.

## Eksterne lenker
* 
* Husodden på norskeflyplasser.no
Crusader

**Crusader** har flere betydninger:

* Crusader (album), Chris de Burgh-album.
* Cruiser Tank Mk VI Crusader, britisk stridsvogn.
Nemko

**Nemko Group AS** er et norsk konsern som gjennom sine datterselskaper tilbyr test-, inspeksjons- og sertifiseringstjenester for produkter, personell og systemer over hele verden. 

Det opprinnelige NEMKO (Norges Elektriske Materiellkontroll) ble opprettet i 1933 som en institusjon for obligatorisk og nasjonal godkjenning av elektrisk utstyr som skulle markedsføres og selges i Norge og dermed tilkobles det offentlige strømnettet. Senere ble også testing av krav for radiostøy en del av godkjenningsregimet.

I 1990, da Norge ble en del av EØS, ble EEC-direktivene for sikkerhet (European Community Directives for product safety) implementert, og de obligatoriske nasjonale kravene frafalt. NEMKO ble omgjort til et uavhengig, selveid selskap med et rådgivende utvalg sammensatt av representanter for ulike aktører (industri- og handelsorganisasjoner, forbrukergrupper, el-selskaper, osv.) som det høyeste tilsynsorgan. NEMKO etablerte samtidig Nemko AS som utgjorde det sentrale driftsselskapet og var ansvarlig for det som i dag kalles Nemko Group.

Siden 1992 har både omfanget av tjenester og den globale tilstedeværelsen til Nemko økt betraktelig.

Per 2023 tilbyr Nemko på verdensbasis testings- inspeksjons- og sertifiseringstjenester for produkter og systemer, og har 20 kontorer i 12 land.

## Referanser


## Eksterne lenker
*
André Winje Arntzen

**André Winje Arntzen** (født 1972) er en norsk journalist og rådgiver med lang fartstid i radiokanalen P4. Han har kriminal- og utenriksjournalistikk som spesialfelt. Han har også jobbet i banknæringen og har siden 2019 hatt en lederstilling i SpareBank 1.

Arntzen startet journalistkarrieren i ''Gudbrandsdølen Dagningen'' i 1993. I 1997 ble han journalist i ''Hamar Arbeiderblad'' og i 1999 informasjonsrådgiver i K-Bank. Fra 2001 til 2019 var han (med noen års opphold) ansatt i P4. Her var han reporter, programsjef, nyhetssjef og til sist nyhetsredaktør. I 2011 gikk han til stillingen som nyhetsredaktør i ''Hamar Arbeiderblad''. Her var han i tre år før han vendte tilbake til P4 i 2014 og til stillingen som nyhetsredaktør. I 2019 gikk han til en nyopprettet stilling som samfunnskontakt med ansvar for intern og ekstern kommunikasjon SpareBank 1 Gudbrandsdal.

Arntzen mottok Prix Radio for «Årets nyhets og aktualitetsinnslag», både i 2003 og 2005.

## Referanser
Reportere uten grenser

**Reportere uten grenser** (på fransk *Reporters sans frontières*, på engelsk *Reporters Without Borders* (RWB) og på spansk *Reporteros Sin Fronteras* (RSF), på tysk *Reporter ohne Grenzen* (ROG)) er en internasjonal journalistorganisasjon som arbeider for pressefrihet. Den har hovedkontor i Paris og avdelinger i en rekke land.

Organisasjonen ble stiftet i 1985 av radiojournalisten Robert Ménard, Rony Brauman (som da var president i Leger uten grenser) og journalisten Jean-Claude Guillebaud for å få mer reportasjer fra land i den tredje verden (ikke bare katastrofer), samt for å få fengslede journalister frigitt og påvise brudd på presse- og ytringsfriheten.

Reportere uten grenser har kontorer i London, Washington D.C., New York, Bangkok og Tokyo. Organisasjonen har også et stort kontaktnett som melder fra om brudd på presse- og ytringsfrihet.

Generaldirektør fra 2012 er Christophe Deloire. Han er kjent som en av gravejournalistene (sammen med Christophe Dubois), som avslørte franske toppolitikeres sexskandaler i boken S*exus Politicus*, som utkom i 2006.

Årlig utgir organisasjonen en rangering av land etter pressefrihet.

## Referanser




## Eksterne lenker
* 
* Organisasjonens gjeldende rangerte liste over land etter pressefrihet
* Organisasjonens svenske nettsted (på svensk)
* Reportere uten grenser allierer seg med investeringsfond mot Google, Yahoo og MSNs samarbeid med Kinas sensurmyndigheter
* RSF Press Freedom Index: Independent Assessment or EU Propaganda?, John Rosenthal, Nov 6, 2007 
* Coups d’Etat sans frontières, Le Monde, August 2002 (Fransk. Oversettelse til norsk av Google her.)
* BBC om Reportere uten grensers rapport om fiender av Internett
* Reportere uten grenser: Worldwide press freedom index 2006.
* Reportere uten grenser: Worldwide press freedom index 2007.
Suzerenitet

**Suzerenitet** betyr opphøyet over en annen stat. Begrepet brukes i folkeretten som en motsetning til halvsuverenitet. Når en stat eller nasjon utøver et protektorat over en annen stat sies det at den utøvende staten har suzerenitet.

## Se også
* Suverenitet
Portobello Road Market

**Portobello Road Market** er et gatemarked i Portobello Road, i Notting Hill i London. Markedet er en turistattraksjon som er berømt for sine mange antikviteter.  Markedet begynte som en plass for salg av frukt og grønt på 1800-tallet. I 1960 begynte antikvitetshandlerne å etablere seg der.
Göteborgsoperan

**Göteborgsoperan** er et operahus i Göteborg. Det ligger ved Göta älvs sørlige bredd. 

## Bygningen
Beslutningen om å bygge operaen ble tatt i september 1989, og operaen ble innviet i oktober 1994 med Aniara som første oppsetning. Huset er 160 meter langt og 85 meter bredt. Gulvflaten er  og høyden 32 meter. Operaens største scene er 500&nbsp; m² stor og lyses opp av 1450 lyskastere med automatiske fargevekslere og dimmere.

## Galleri

## Eksterne lenker
* 
*
Lill Egede Nissen

**Unn Goggi «Lill» Egede-Nissen** (1909–1962) var en norsk skuespiller.

Lill Egede-Nissen vokste opp i Stavanger og var elev ved Kongsgård skole i Stavanger.
Hun debuterte ved Den Nationale Scene i Bergen i 1932, var ansatt der til 1943 og senere ved Bjørneviks Teater og Trøndelag Teater. Ved sin død var hun ansatt som sufflør ved Den Nationale Scene.

Hun debuterte på scenen i komedien *[[Patsy]]*. Senere spilte hun blant annet Gretchen i *[[Faust]]*, fru Elvsted i *[[Hedda Gabler]]*, Kathinka Stordal i *[[Kranes konditori]]* og Tale i *[[Medmenneske]]*. Hun spilte tittelrollen i *[[Anne Pedersdotter]]* i Radioteatret.

## Familie
Lill Egede-Nissen var gift med Hans Stormoen og mor til musiker Hans Marius Stormoen.

Hun var datter av NKP-nestoren Adam Egede-Nissen og Goggi Egede-Nissen. Hun var søster av skuespillerne Aud Richter, Gerd Grieg, Ada Kramm, Oscar Egede-Nissen, Stig Egede-Nissen og Gøril Havrevold.

## Referanser


## Kilder
* Lill Egede-Nissen i Scenewebarkivet

## Eksterne lenker
*
Stockholms Stadsteater

**Stockholms Stadsteater** AB ble dannet i 1956, men den første forestillingen ble ikke satt opp før i 1960. Man hadde imidlertid ikke besluttet hvor teateret skulle ligge, og Folkets Hus ved Norra Bantorget ble en midlertidig løsning. Denne løsningen varte i hele tretti år, først høsten 1990 kunne virksomheten samles i Kulturhuset ved Sergels torg.

Parkteatern, som spiller gratisforestillinger i Stockholms parker om somrene, hører til Stockholms stadsteater.

## Eksterne lenker
*